

**Приложение към**

**Заповед №………………………..**



**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**



**ДИРЕКЦИЯ „РАЗВИТИЕ НА СЕЛСКИТЕ РАЙОНИ”**

**ПРАВИЛА ЗА ИЗБОР НА ЧЛЕНОВЕ НА КООРДИНАЦИОННИЯ КОМИТЕТ НА НАЦИОНАЛНАТА СЕЛСКА МРЕЖА ЗА ПЕРИОДА 2014-2020 Г.**

**месец, април 2019 г.**

**Общи положения**

В тези правила се разписва процедурата за избор на членове на Координационния комитет на Националната селска мрежа за периода 2014-2020 г.

В глава 17 от Програмата за развитие на селските райони (ПРСР) за периода 2014 – 2020 г. е предвидена структура на организация на НСМ, която включва няколко нива на управление. Функциите на всяко едно от нивата е разписано в Програмата и има отделна ролята в управлението на мрежата.

Съгласно изискванията в Програмата, стратегическите решения по дейностите, изпълнявани от НСМ се взимат от Координационен Комитет на НСМ, с одобрението на Комитета по наблюдение на ПРСР (2014-2020 г.).

Съставът на Комитета наброява до максимум 15 члена, от които представители на доброволен и двугодишен ротационен принцип на всички основни групи заинтересовани страни на мрежата съгласно приоритетните области на ПРСР 2014-2020 г., представители на МЗХГ и структурите му. Координационният комитет избира председател от членовете си на ротационен принцип за мандат от 2 години и представлява НСМ в Комитета за наблюдение на ПРСР (2014-2020 г.). Участието от страна на МЗХГ е най-малко от двама представители, като един от тях е представител на Селскостопанска академия. Една трета от останалите членове се заема от представители, участващи в дейности и групи за Европейското Партньорство за иновации (ЕПИ).

Чл. 1. В състава на Координационен Комитет участват представители от организации работещи в следните приоритетни области на ПРСР 2014-2020 г.:

1. Стимулиране на трансфера на знания и иновациите в областта на селското и горското стопанство и селските райони;
2. Повишаване на жизнеспособността на земеделските стопанства и конкурентоспособността на всички видове селскостопанска дейност във всички региони, и насърчаване на новаторските технологии в селското стопанство и устойчивото управление на горите;
3. Насърчаване на организацията на хранителната верига, включително преработката и предлагането на пазара на селскостопански продукти, на хуманното отношение към животните и управлението на риска в селското стопанство;
4. Възстановяване, опазване и укрепване на екосистемите, свързани със селското и горското стопанство;
5. Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство;
6. Насърчаване на социалното приобщаване, намаляването на бедността и икономическо развитие в селските райони.

Чл. 2. Държавната администрация в състава на Координационния комитет участва с представители на:

1. Дирекция „Развитие на селските райони“ и УО на ПРСР 2014-2020 г.;

2. Селскостопанска Академия;

3. Националната служба за съвети в земеделието;

Чл. 3. Броя на представителите, участващи в дейности и групи за Европейското Партньорство за иновации (ЕПИ) в състава на Координационния Комитет е една трета от избраните представители по чл. 1 и чл. 2.

Чл. 4. Лицата, в състава на Координационния Комитет трябва да отговарят на следните общи критерии:

1. да са действащи и активно осъществяващи дейности в областта на земеделието и хранително-вкусовата промишленост не по-малко от 3 години към момента на подаване на заявлението за участие в КК;
2. да имат експертен опит в една или повече от приоритетните области на ПРСР 2014-2020 г. не по-малко от 3 години към момента на подаване на заявлението за участие в КК;
3. да имат опит в разработване/изпълнение/ мониторинг/оценка на стратегии/програми или политики в сферата на ПРСР или други програми, съ-финансирани със средства от ЕС;
4. да са членове на НСМ за периода 2014-2020 г.

**Първи етап: публикуване на покана**

Чл. 5. Покана за участие в Координационния Комитет се публикува на Единния информационен портал www.eufunds.bg, електронната страница на МЗХГ [www.mzh.government.bg](http://www.mzh.government.bg), страницата на НСМ [www.ruralnet.bg](http://www.ruralnet.bg) и фейсбук страницата на НСМ.

Чл. 6. В срок от 10 дни от датата на публикуване на поканата всяко заинтересовано лице по смисъла на чл. 1 подава писмено заявление за участие по образец до директора на дирекция „Развитие за селските райони“ в МЗХГ или на електронната поща rdd@mzh.government.bg.

Чл. 7. Писменото заявление се представя по образец, изготвен от Дирекция „Развитие на селските райони“ и одобрен от Ръководителя на УО на ПРСР.

Чл. 8. Към заявлението се прилагат:

8.1. Удостоверение за актуално състояние;

8.2. Копие от Устава на кандидатстващата организация;

8.3. Списък и описание на изпълняваните проекти, програми и/или дейности съгласно чл. 2, т. 1, 2 и 3;

8.4. Документи, доказващи изпълнението на критериите по чл. 4, т. 1, 2 и 3;

Чл. 9. Лицата по чл. 4 не може да подават повече от едно заявление за участие.

**Втори етап: подбор на състав**

Чл. 10. Подбора на заявления за участие се извършва от експертна комисия в състав на представители на дирекция „Развитие на селските райони“, назначена със заповед на Министъра на земеделието, храните и горите;

Чл. 11. Членовете на Координационния Комитет се избират за мандат от 2 години;

Чл. 12. В случай на повече от една кандидатура на представители от една и съща приоритетна област/ сфера, се излъчва само един представител в определената сфера на действие, който се заменя на ротационен принцип със следващия по ред подал;

Чл. 13. В случай на незапълнена квота на една или повече приоритетни области, се обявява нова покана за участие на представител/и за липсващата/ите приоритетни области.